ભાજપની બૃહદ પ્રદેશ કારોબારીની બેઠક પ્રદેશ પ્રમુખ જીતુ વાઘાણીની અધ્યક્ષતામાં મળી હતી, જેમાં ચૂંટણી પ્રભારી અને કેન્દ્રીય મંત્રી અરૂણ જેટલી અને નિર્મલા સીતારામન હાજર રહ્યા હતા. આ બૃહદ કારોબારી બેઠકમાં 3 પ્રસ્તાવ મંજૂર થયા હતા. આ ઉપરાંત પ્રદેશ અધ્યક્ષ જીતુ વાઘાણીએ મહત્વની ઘોષણાઓ કરી હતી. જીતુ વાઘાણીએ જણાવ્યું હતું કે આગામી 1 ઓક્ટોબરથી 15 ઓક્ટોબર સુધી 'ગુજરાત ગૌરવ યાત્રા' યોજાશે. જેનું પ્રસ્થાન અમિત શાહના હસ્તે કરાવશે. 45 વિધાનસભામાં ફરનારી આ યાત્રા 4599 કિ.મી.ને આવરી લેશે. આ યાત્રાનું સમાપન 16મી ઓક્ટોબરે PM મોદીની ઉપસ્થિતિમાં થશે.